Rikunarita-ORG/Wikinium huggingface dataset:
# ฮองละ

| ฮองละ (ฟาง ล่า) |
| --- |
| เกิด | ไม่ทราบ เทศมณฑลเช่อ, มณฑลอานฮุย |
| เสียชีวิต | ค.ศ. 1121 ไคเฟิง, มณฑลเหอหนาน |
| อาชีพ | ผู้นำกบฏ |

**ฮองละ** (เสียชีวิต ค.ศ. 1121) มีชื่อในภาษาจีนกลางว่า **ฟาง ล่า** (จีนตัวย่อ: 方腊; จีนตัวเต็ม: 方臘; พินอิน: *Fāng Là*) เป็นหัวหน้ากบฏชาวจีนซึ่งก่อการกำเริบต่อต้านราชวงศ์ซ่ง (宋朝) เรื่องราวของเขาได้รับการดัดแปลงเป็นนิยายเรื่อง *ซ้องกั๋ง* (宋江) ซึ่งมีเขาเป็นตัวละครหลักฝ่ายร้ายและเป็นหนึ่งในคู่ต่อสู้ของ 108 ขุนศึก (一百单八將)

## ประวัติ

ฮองละเป็นชาวจังหวัดเช่อ (歙州) ปัจจุบัน คือ เทศมณฑลเช่อ (歙县), มณฑลอานฮุย (安徽省) แต่เอกสารบางฉบับว่า เขาเป็นชาวเทศมณฑลชิงซี (清溪縣) ปัจจุบัน คือ เทศมณฑลฉุนอาน (淳安縣), มณฑลเจ้อเจียง (浙江省)

ใน ค.ศ. 1120 เขานำพาประชาชนลุกฮือขึ้นต่อต้านราชวงศ์ซ่ง โดยเริ่มที่หมู่บ้านซีเสี่ยน (七賢村) ในจังหวัดเช่อ แต่เอกสารบางฉบับว่า เริ่มที่เมืองว่านเหนียน (萬年鄉) ในเทศมณฑลชิงซี

กองกำลังของฮองละ ยึดจังหวัดหาง (杭州) ได้ ก่อนจะยึดภาคส่วนอื่น ๆ ซึ่งปัจจุบัน คือ มณฑลเจียงซี (江西省), มณฑลเจียงซู (江苏省), มณฑลเจ้อเจียง, และมณฑลอานฮุย ประกอบด้วยเทศมณฑล 52 แห่ง และจังหวัด 6 แห่ง

ครั้น ค.ศ. 1121 ราชวงศ์ซ่งส่งขุนพลหวัง เยฺวียน (王淵) นำทัพมาปราบ หาน ชื่อจง (韓世忠) ลูกน้องของหวัง เยฺวียน ปลอมตัวเข้ามาเป็นไส้ศึกในเทศมณฑลชิงซีและยึดครองเทศมณฑลไว้ได้ ทำให้ฮองละ และลูกน้องอีก 52 คนถูกจับกุม ขุนพลท่องกวน (童貫 *ถง กว้าน*) คุมตัวพวกเขากลับไคเฟิง (开封) เมืองหลวง และสี่เดือนถัดมา พวกเขาถูกพิพากษาว่า เป็นกบฏ และถูกประหารชีวิตด้วยการถลกหนังในไคเฟิง

## ใน *ซ้องกั๋ง*

นวนิยาย *ซ้องกั๋ง* พรรณนาเรื่องราวกึ่งแต่งขึ้นของฮองละ ในการยุทธ์กับ 108 ขุนศึกแห่งเขาเหลียง (梁山) ความว่า จักรพรรดิซ่งฮุ่ยจง (宋徽宗) ส่งชาวเขาเหลียงไปปราบกบฏและรบกับราชวงศ์เหลียว (遼朝) ทางเหนือ หนึ่งในกบฏที่ต้องถูกปราบ คือ กลุ่มของฮองละ ซึ่งตั้งมั่นอยู่ที่เจียงหนาน (江南) แต่การรบกับฮองละ ทำให้ขุนศึก 108 คนตายลง 59 คน ชาวเขาเหลียงจึงส่งชาจิน (柴進 *ไฉ จิ้น*) กับเอียนเช็ง (燕青 *เยี่ยน ชิง*) เข้าไปเป็นไส้ศึก ทำให้จับฮองละ ได้ในที่สุด ฮองละ พยายามหลบหนี แต่ถูกภิกษุลูตีซิม (魯智深 *หลู่ จื้อเชิน*) จับตัวไว้ได้ ขุนพลท่องกวนจึงคุมตัวกลับไคเฟิง สี่เดือนถัดมา เขาถูกพิพากษาว่า เป็นกบฏ และถูกประหารชีวิตด้วยวิธีหลิงฉือ (凌遲) คือ เชือดเป็นพันชิ้นหมื่นชิ้นให้ตายอย่างช้า ๆ

## อ้างอิง

* Buck, Pearl S. (2006). *All Men are Brothers*. Moyer Bell. ISBN 9781559213035.
* Ichisada, Miyazaki (1993). *Suikoden: Kyoko no naka no Shijitsu* (ภาษาญี่ปุ่น). Chuo Koronsha. ISBN 978-4122020559.
* Keffer, David. "Outlaws of the Marsh: A Somewhat Less Than Critical Commentary". *Poison Pie Publishing House*. สืบค้นเมื่อ 19 December 2016.
* Li, Mengxia (1992). *108 Heroes from the Water Margin* (ภาษาจีน). EPB Publishers. ISBN 9971-0-0252-3.
* Miyamoto, Yoko (2011). "Water Margin: Chinese Robin Hood and His Bandits". *Demystifying Confucianism*. คลังข้อมูลเก่าเก็บจากแหล่งเดิมเมื่อ 2020-11-28. สืบค้นเมื่อ 19 December 2016.
* Shibusawa, Kou (1989), *Bandit Kings of Ancient China*, Koei
* Zhang, Lin Ching (2009). *Biographies of Characters in Water Margin*. Writers Publishing House. ISBN 978-7506344784.
# หลี ยฺเหวียนหง

| หลี ยฺเหวียนหง |
| --- |
| 黎元洪 |
|  |
|  |
| ประธานาธิบดีสาธารณรัฐจีน |
| **ดำรงตำแหน่ง** 7 มิถุนายน 1916 – 17 กรกฎาคม 1917 |
| หัวหน้ารัฐบาล | ตฺวั้น ฉีรุ่ย อู่ ถิงฟาง (รักษาการ) เจียง เฉาจง (รักษาการ) หลี่ จิงซี |
| รองประธานาธิบดี | เฝิง กั๋วจาง |
| ก่อนหน้า | ยฺเหวียน ชื่อไข่ |
| ถัดไป | เฝิง กั๋วจาง (รักษาการ) |
| **ดำรงตำแหน่ง** 11 มิถุนายน 1922 – 13 มิถุนายน 1923 |
| หัวหน้ารัฐบาล | หยาน ฮุ่ยชิ่ง ถัง เช่าอี๋ หวัง ฉ่งฮุ่ย วาง ต้าเซี่ย หวัง เจิ้งถิง (รักษาการ) จาง เช่าเฉิง |
| ก่อนหน้า | โจว จื้อฉี (รักษาการ) |
| ถัดไป | เกา หลิงเว่ย์ (รักษาการ) |
| รองประธานาธิบดีสาธารณรัฐจีน |
| **ดำรงตำแหน่ง** 10 มีนาคม 1912 – 6 มิถุนายน 1916 |
| ประธานาธิบดี | ยฺเหวียน ชื่อไข่ |
| ก่อนหน้า | ตนเอง (ในฐานะรองประธานาธิบดีเฉพาะกาล) |
| ถัดไป | เฝิง กั๋วจาง |
| รองประธานาธิบดีเฉพาะกาลแห่งสาธารณรัฐจีน |
| **ดำรงตำแหน่ง** 1 มกราคม 1912 – 10 มีนาคม 1912 |
| ประธานาธิบดี | ซุน ยัตเซ็น |
| ก่อนหน้า | สถาปนาตำแหน่ง |
| ถัดไป | ตนเอง (ในฐานะรองประธานาธิบดี) |
|  |
| ข้อมูลส่วนบุคคล |
| เกิด | 19 ตุลาคม 1864 หฺวางผี มณฑลหูเป่ย์ จักรวรรดิชิง |
| เสียชีวิต | 3 มิถุนายน ค.ศ. 1928(1928-06-03) (63 ปี) เทียนจิน มณฑลจื๋อลี่ สาธารณรัฐจีน |
| พรรคการเมือง | ริพับลิกัน พรรคก้าวหน้า |
| ยศที่ได้รับการแต่งตั้ง |
| รับใช้ |  จีน 1889–1911  สาธารณรัฐจีน 1911–1912 |
| สังกัด | กองทัพเรือเป่ย์หยาง กองทัพมณฑลเหอเป่ย์ ถงเหมิงฮุ่ย (1911) |
| ผ่านศึก | สงครามจีน–ญี่ปุ่นครั้งที่หนึ่ง การปฏิวัติซินไฮ่ |
|  |

**หลี ยฺเหวียนหง** (จีน: 黎元洪; พินอิน: *Lí Yuánhóng*; ชื่อรอง: ซ่งชิง 宋卿) (19 ตุลาคม 1864 – 3 มิถุนายน 1928) เป็นนักการเมืองชาวจีนในสมัยราชวงศ์ชิงและสาธารณรัฐจีน หลี ยฺเหวียนหง ดำรงตำแหน่งประธานาธิบดีสาธารณรัฐจีน 2 ครั้ง (ครั้งที่ 1 ดำรงตำแหน่งเมื่อวันที่ 7 มิถุนายน 1916 – 17 กรกฎาคม 1917 และครั้งที่ 2 ดำรงตำแหน่งเมื่อวันที่ 11 มิถุนายน 1922 – 13 มิถุนายน 1923)

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ Li Yuanhong
# จาง เป๋าจ่าย

**จาง เป๋าจ่าย** (จีน: 張保仔; ค.ศ. 1783 — ค.ศ. 1822) เป็นโจรสลัดชาวจีน โด่งดังในย่านน้ำของมณฑลกวางตุ้ง ในช่วงศตวรรษที่ 19 มีกองกำลังกว่า 20,000 คนและเรือกว่า 600 ลำ

## ประวัติ

จาง เป๋าจ่าย เป็น บุตรชายของชาวประมง แถบชายฝั่งทะเล ซานฮุย ในมณฑลกวางตุ้ง เขาจึงถูกลักพาตัวไปโดย เจิ้งอี้ หัวหน้าโจรสลัดกองเรือธงแดง เมื่อตอนอายุ 15 ปี และกลายเป็นบุตรบุญธรรมของเจิ้งอี้ ต่อมาเมื่อเจิ้งอี้ เสียชีวิตในพายุทะเล ภรรยาของเจิ้งอี้ ที่ชื่อ ชิงเชอะ หรือ เจิ้ง อี้เส้า (ชื่อเดิม เชอะหยาง) และ เจิ้งอันผง หลานชาย กลายเป็นผู้นำกองทัพโจรสลัด จางเป๋าจ่าย กลายมาเป็นมือขวาของ เจิ้ง อี้เส้า และที่สุด จาง เป๋าจ่าย แต่งงานกับ เจิ้ง อี้เส้า แม่บุญธรรมของตัวเอง สุดท้ายเขาโดนทางการจีนจับ และกลายเป็นนายพลแห่งกองทัพเรือ แห่งราชวงศ์ชิง และเสียชีวิต เมื่ออายุเพียง 30 ปี ในช่วงสงครามฝิ่น

บุคลิกของจาง เป๋าจ่าย ได้ถูกนำไปอ้างอิงและสร้างเป็นภาพยนตร์เรื่องต่าง ๆ อาทิ *The Treasure Hunters* ในปี ค.ศ. 1982, *Once Upon a Time in China V* ในปี ค.ศ. 1994 นำแสดงโดย จ้าว เหวินจั๋ว และดัดแปลงเป็นตัวละครชื่อ *กัปตันเชา เฟิง* ในภาพยนตร์ของฮอลลีวู้ดเรื่อง *Pirates of the Caribbean 3* ในปี ค.ศ. 2007 ซึ่งแสดงโดย โจว เหวินฟะ เป็นต้น

## อ้างอิง

## บรรณานุกรม

* Murray, Dian H. (1987). *Pirates of the South China Coast, 1790-1810*. Stanford University Press. ISBN 0-8047-1376-6.

## แหล่งข้อมูลอื่น

* Cheung Po Tsai Cave at discoverhongkong.com เก็บถาวร 2002-08-05 ที่ เวย์แบ็กแมชชีน
* Pictures of the cave
# ดัมดิน ซุคบาทาร์

| ดัมดิน ซุคบาทาร์ Дамдины Сүхбаатар |
| --- |
| ดัมดิน ซุคบาทาร์ ค.ศ. 1920-1922 |
| เกิด | 2 กุมภาพันธ์ ค.ศ. 1893 อูลานบาตาร์ (คูเร) ราชวงศ์ชิง (มองโกเลีย) |
| เสียชีวิต | 20 กุมภาพันธ์ ค.ศ. 1923(1923-02-20) (30 ปี) มองโกเลีย |
| อาชีพ | ผู้นำทางทหาร, นักเคลื่อนไหวเพื่ออิสรภาพ |
| คู่สมรส | Yanjmaa Sukhbaatar |

**ดัมดิน ซุคบาทาร์** (มองโกเลีย: Дамдины Сүхбаатар; 2 กุมภาพันธ์ ค.ศ. 1893 - 20 กุมภาพันธ์ ค.ศ. 1923) เป็นผู้ก่อตั้งพรรคประชาชนมองโกเลีย และ ผู้บัญชาการกองทัพพลพรรคมองโกเลีย ในการปลดปล่อยอูลานบาตาร์ระหว่างการปฏิวัติมองโกเลียในปี ค.ศ. 1921 ในฐานะ "บิดาแห่งการปฏิวัติมองโกเลีย" และเป็นบุคคลสำคัญของชาติในฐานะนักต่อสู้เพื่อเอกราช

## ประวัติพอสังเขป

อนุสาวรีย์สถานที่กำเนิดของซุคบาทาร์
ซุคบาทาร์ (ทางขวา) กับภรรยาYanjmaa
- 2 กุมภาพันธ์ พ.ศ. 2436 ครอบครัวยากจนเกิดในตระกูลดัมดิน ตอนอายุ 14 เธอได้ศึกษาหาความรู้

- ในปี พ.ศ. 2454 เขามารับราชการทหารและทำงานเป็นผู้บัญชาการสรรพาวุธและยุทโธปกรณ์

- ในปี พ.ศ. 2461 เขาเข้าร่วมสงครามเพื่อประเทศของเขาและได้รับเกียรติจากนักสู้ผู้หนึ่งในผู้นำของการปฏิวัติประชาชนในปี พ.ศ. 2462 และมีบทบาทในความสัมพันธ์กับนักปฏิวัติรัสเซียโซเวียต

- ผู้แทนของรัฐสภาสมัยแรกของ MPP ในวันที่ 1 มีนาคม พ.ศ. 2464

- ในเดือนพฤศจิกายน พ.ศ. 2464 เขาเดินทางเยือนสหภาพโซเวียตและลงนามในสนธิสัญญาสันติภาพระหว่างสองประเทศและพบกับนายวลาดิมีร์ เลนิน

- ในเดือนพฤศจิกายน พ.ศ. 2465 รัฐมนตรีว่าการกระทรวงกลาโหมได้รับแต่งตั้งให้เป็นหัวหน้าเจ้าหน้าที่ทหาร

- 23 มีนาคม พ.ศ. 2466 ตอนอายุ 30 ปี เขาถูกฆ่าตาย

## นายทหารแห่งกองทัพของบอกด์ ข่าน

ซุคบาทาร์ขณะกำลังขี่ม้า
ซุคบาทาร์ขณะเขียนหนังสือ
## การปกครองของราชวงศ์ชิง

## การปฏิวัติประชาชน

แถวหลังสุด จากซ้ายไปขวา:?,?, Rinchingiin Elbegdorj, Soliin Danzan, ดัมดิน ซุคบาทาร์, Ajvaagiin Danzan, Shumyatskii, ?, Bodoo
## เสียชีวิต

หลังการเสียชีวิต รัฐบาลมองโกเลียได้เปลี่ยนชื่อเมืองหลวงจาก **คูเร** เป็น **อูลานบาตาร์** ("วีรบุรุษแดง") ต่อมาในปี ค.ศ. 1924 รัฐบาลมองโกเลียได้สถาปนาเครื่องอิสริยาภรณ์สูงสุดของมองโกเลียที่มีชื่อว่า เครื่องอิสริยาภรณ์ซุคบาทาร์ ร่างของซุคบาทาร์ ซึ่งเป็นวีรบุรุษผู้ทำการปฏิวัติได้รับการฝังร่าง ณ สุสานแห่งชาติอัลตัน-โอจีในปี ในปี ค.ศ. 1954 ทว่าในภายหลังได้มีการขุดเพื่อย้ายไปอยู่ที่สุสานซุคบาทาร์. ครั้นแล้วก็ได้มีการขุดศพของผู้ปกครองทั้งสองขึ้นอีกครั้งเพื่อทำพิธีเผา ก่อนที่จะมีการฝังเถ้าไว้ที่สุสานแห่งชาติ ในปี ค.ศ. 2005, โดยคณะนักบวชมหายาน

## ดูเพิ่ม

* ประวัติศาสตร์มองโกลเลีย
* เครื่องอิสริยาภรณ์ซุคบาทาร์
* จัตุรัสซุคบาทาร์

## อ้างอิง

* Urgunge Onon, *Mongolian Heroes of the 20th Century*, New York 1976, p. 143-192 (mainly a translation of L. Bat-Ochir and D. Dashjamts, *The Life of Sükhbaatar*, Ulaanbaatar 1965)

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ Damdin Sükhbaatar

* Biography
* Article เก็บถาวร 2009-06-03 ที่ เวย์แบ็กแมชชีน about the 1921 revolution

| [[วิกิพีเดีย:|ข้อมูลบุคคล]] |
| --- |
| ชื่อ | Sukhbaatar, Damdiny} |
| ชื่ออื่น |  |
| รายละเอียดโดยย่อ | Mongolian military leader |
| วันเกิด | February 2, 1893 |
| สถานที่เกิด | present-day Mongolia |
| วันตาย | February 20, 1923 |
| สถานที่ตาย | present-day Mongolia |

แม่แบบ:ผู้นำมองโกเลีย
# จาง กั๋วเทา

| จาง กั๋วเทา |
| --- |
| 张国焘 |
| จางใน ค.ศ. 1927 |
| เกิด | 26 พฤศจิกายน ค.ศ. 1897 ผิงเซียง เจียงซี จักรวรรดิชิง |
| เสียชีวิต | 3 ธันวาคม ค.ศ. 1979(1979-12-03) (82 ปี) สการ์โบโร ออนแทรีโอ แคนาดา |
| คู่สมรส | หยาง จื่อเลี่ย |

| จาง กั๋วเทา |
| --- |
|  |
| จีนตัวเต็ม | 張國燾 |
| จีนตัวย่อ | 张国焘 |
|

| การถอดเสียง |
| --- |
| ภาษาจีนมาตรฐาน |
| พินอิน | Zhāng Guótāo |
| เวด-ไจลส์ | Chang Kuo-t'ao |

 |
|  |

**จาง กั๋วเทา** (จีน: 张国焘; พินอิน: *Zhāng Guótāo*; 26 พฤศจิกายน ค.ศ. 1897 – 3 ธันวาคม ค.ศ. 1979) เป็นนักปฏิวัติชาวจีนผู้เป็นสมาชิกผู้ก่อตั้งพรรคคอมมิวนิสต์จีนและคู่แข่งของเหมา เจ๋อตง ในคริสต์ทศวรรษ 1920 เขาศึกษาในสหภาพโซเวียตและกลายเป็นผู้ติดต่อหลักกับองค์การคอมมิวนิสต์สากล โดยจัดตั้งขบวนการแรงงานของพรรคคอมมิวนิสต์จีนในแนวร่วมกับก๊กมินตั๋ง ตั้งแต่ ค.ศ. 1931 ถึง 1932 หลังพรรคถูกขับออกจากเมืองต่าง ๆ จางได้รับมอบหมายให้ดูแลโซเวียตเอ้อยฺวี่หว่าน เมื่อกองทัพของเขาถูกขับออกจากภูมิภาคนั้น เขาได้เข้าร่วมการเดินทัพทางไกลแต่พ่ายแพ้ในการต่อสู้แย่งชิงตำแหน่งผู้นำพรรคอย่างดุเดือดให้กับเหมา กองทัพของจางเลือกเส้นทางที่แตกต่างจากเส้นทางของเหมาและถูกกลุ่มหม่า (Ma clique) กองกำลังท้องถิ่นมุสลิมตีพ่ายอย่างหนักในกานซู่ เมื่อกองกำลังที่อ่อนล้าของเขาเดินทางมาถึงเพื่อเข้าร่วมกับเหมาที่เหยียนอานในที่สุด จางก็ยังคงท้าทายเหมาต่อไป ซึ่งเป็นการท้าทายที่ไร้ผล และออกจากพรรคใน ค.ศ. 1938 ท้ายที่สุดจางเกษียณอายุที่แคนาดาใน ค.ศ. 1968 เขาเปลี่ยนมานับถือศาสนาคริสต์ไม่นานก่อนเสียชีวิตในสการ์โบโร รัฐออนแทรีโอ (ชานเมืองโทรอนโต) ใน ค.ศ. 1979 บันทึกความทรงจำของเขาให้ข้อมูลที่มีคุณค่าเกี่ยวกับชีวิตของเขาและประวัติศาสตร์ของพรรค

## อ้างอิง